#### Eksempelvedtekter (nynorsk)

**Vedtekter for … veglag**

**§ 1. VEGEN**

… veglag, heretter kalla vegla­get, omfattar fylgjande veg(-ar) i *…* kommune (*kommunenr.*): *…*

Vegen(-ane) og dekningsområde er markert på jordskiftekart, jf. dok. X i jordskiftesak *…*.

Vegområdet er køyrebane, skulder, grøfter, fyllingsfot og skjeringstopp pluss éin meter. Møteplassar, snuplassar og parkeringsplassar inngår i vegområdet.

**§ 2. FØREMÅL**

Veglaget skal syta for å oppretthalda standarden på vegen ved vedlikehald og utbetring, i tillegg skal veglaget syta for aktuell vinterdrift av vegen.

Veglaget kan gjennomføra større tiltak på vegen, som omlegging og standardheving.

Vegen skal tena medeigarane sine interesser som tilkomst til eigedomane.

**§ 3. ANSVAR**

Veglaget er å rekne som eit tingsrettsleg sameige. Medeiarane har delt, uavgrensa ansvar i samsvar med andelane i § 5.1 (pro rata-ansvar), jf. jordskifteloven § 3-29.

**§ 4. RÅDVELDE OVER VEGEN**

Eigarskapen til vegen vert disponert av medeigarane i fellesskap etter andelane. Det faktiske og rettslege rådvelde over vegen vert utøvd av veglaget sitt styre på vegner av medeigarane.

Vegen ligg som ein bruksrett på dei eigedomar den går over.

**§ 5. MEDEIGARAR**

***§ 5.1 Medeigarar, andelar [og fordeling vinterdrift]***

Eigar av eigedom som har andel, er medeigar. Andelane i veglaget er oppført i kolonne A.

**A** **B**

|  |  |  |  |
| --- | --- | --- | --- |
| **GNR./BNR.** | **EIGAR, pr. [dato]** | **ANDEL** | **FORDELING VINTERDRIFT** |
|  |  |  |  |
|  |  |  |  |
| … | … | … | … |
| … | … | … | … |
|  |  |  |  |
| **Sum** |  | **…** | **…** |

Andel følgjer eigedomen og kan ikkje skiljast frå denne. Medeigarskap er pliktig når eigedomen ligg innanfor dekningsområdet til vegen og ikkje har annan vegtilkomst.

Andelane er grunnlaget for medeigarane sine rettar og plikter i veglaget.

Medeigarane har plikt til å informere styret om tilhøve som er av interesse for veglaget. Dette gjeld mellom anna kontaktinformasjon og skade på vegen. Endra utnytting av eigedom som medfører varig og monaleg endra bruk av vegen – jf. § 16.2, skal meldast til styret så tidleg som mogeleg. Eigarskifte og frådelingar skal meldast til styret seinast innan tre veker frå eigarskifte/frådeling er gjennomført.

Medeigarane må retta seg etter vedtektene og vedtak i årsmøtet og styret.

***§ 5.2 Endring av medeigarskap og andeler***

Medeigar kan søkja om opphøyr av eigarskap når eigedom får annan vegtilkomst. Årsmøtet avgjer søknaden. Opphøyr av eigarskap gir ikkje krav på verdier frå veglaget.

Ved endra utnytting av eigedom som fører til varig og monaleg endra bruk av vegen – jf. § 16.2, kan andelen endrast. Årsmøtet avgjer om andelen skal endrast.

Frådelt ny eigedom blir medeigar i vegen når årsmøtet krev eingongsvederlag etter § 15, og dette er betalt.

Eigar av eigedom som ikkje er medeigar, kan søkja om å få bli medeigar. Årsmøtet avgjer søknaden – sjå § 15 om betaling av eingongsvederlag.

Eigedom med nytt medeigarskap skal av årsmøtet tildelast ein andel som står i høve til dei andre medeigarane sine andel og bruk av vegen.

Totalrevidering av andelane kan gjerast dersom føresetnadane for gjeldande fordeling er endra monaleg. Totalrevidering er ikkje grunnlag for endring av tidlegare fordeling av anleggskostnader.

**§ 6. ÅRSMØTET**

Årsmøtet er veglagets øvste mynde. Alle medeigarar har møterett på årsmøtet.

***§ 6.1 Innkalling***

Ordinært årsmøte skal haldast i mars eller april kvart år.

Saker som ein ynskjer skal handsamast på årsmøtet, må meldast skriftleg til styret innan 10. februar. Alle saker fremja til handsaming som sak i årsmøtet innan fristen, skal førast opp på sakslista.

Styret kallar inn til årsmøtet. Innkallinga skal skje med minst tre vekers varsel. Innkallinga skal sendast skriftleg til alle medeigarane. Sakslista skal fylgje innkallinga. Årsmelding, revidert rekneskap, forslag til tiltaksplan med budsjett og valnemnda sitt forslag til val skal vera vedlagt. Ved forslag om vedtektsendring, skal det konkrete forslaget vera vedlagt innkallinga.

Årsmøtet kan ikkje gjera bindande vedtak i andre saker enn dei som er oppført i sakslista. Punkta under § 6.3 er vanlege årsmøtesaker, og skal vera oppført i sakslista.

Årsmøtet er vedtaksført når innkallinga har skjedd på lovleg måte.

***§ 6.2 Representasjon og avstemmingsreglar***

Medeigar kan la seg representera med skriftleg fullmakt. Andre enn medeigarar kan også møta med fullmakt. Ingen kan møta med fullmakt for meir enn to eigedomar. Medeigar kan møta saman med fullmektig.

Ved avstemming og val har kvar medeigar stemmerett i samsvar med sin andel, jf. § 5.1. Personleg sameige bør ved avstemming gje ei felles stemme for eigedomen.

Vedtak på årsmøtet blir avgjort med alminneleg fleirtall (meir enn 50 %) av dei gjevne stemmene, med unnatak for vedtektsendring, jf. § 17. Ved like stemmetal blir saka avgjort ved loddtrekning.

Ved fleire enn to alternative vedtaksforslag, vert alternativet med færrast stemmer teke bort i kvar avstemmingsrunde, heilt til eitt av alternativa får alminneleg fleirtal.

***§ 6.3 Årsmøtet skal:***

(1) Velja møteleiar

(2) Velja protokollførar

(3) Velja ein som skal underskriva møteprotokollen saman med

møteleiar og protokollførerar

(4) Godkjenna innkallinga, fullmakter og sakslista, samt registrera møtedeltakarane

(5) Handsama årsmelding og revidert rekneskap

(6) Handsama styret sitt forslag til tiltaksplan med budsjett. Mellom anna vedta eventuell øvre beløpsgrense for kva styret har kompetanse til å godta

(7) Vedta utlikningar etter § 13 og vegavgifter etter § 14

(8) Gjennomføra val av

- Styreleiar for to år dersom denne er på val

- Styremedlemer som er på val for to år

- Vararepresentant(-ar) som er på val for to år

- Medlemer i valnemnda som er på val for to år

- Intern revisor for to år dersom denne er på val

(9) Handsama andre saker som er oppført i sakslista

Årsmøtet kan mellom anna:

- Delegera mynde og arbeidsoppgåver til styret

- Vedta godtgjering til styreleiaren og andre i styret

- Vedta retningslinjer for vinterdrift, dvs. når det skal brøytast, strøast og skrapast

- Vedta leige av hjelp til regnskapsføring og fakturering

- Vedta endringar av vedtektene.

***§ 6.4 Ekstraordinært årsmøte***

Ekstraordinært årsmøte skal haldast når styret eller minst 1/5 av andelane krev det. Det ekstraordinære årsmøtet kan berre gjera bindande vedtak i saker som er oppført i sakslista. Reglane for ekstraordinært årsmøte er elles dei same som for ordinært årsmøte.

**§ 7. STYRET**

***§ 7.1 Samansetjing***

Veglaget blir leia av eit styre på fem medlemer. Det er to vararepresentantar til styret.

Styreleiaren vert vald på årsmøtet. Styret vel sjølv, etter kvart årsmøte, kven i styret som skal vera nestleiar, sekretær og kasserar.

Rekneskapsføringa kan etter avgjerd av årsmøtet, utførast av andre enn styret.

***§ 7.2 Innkalling***

Styreleiaren kallar inn til styremøte. Innkalling skal skje skriftleg. Sakslista og saksdokument bør vera vedlagt innkallinga.

Innkalling skal også sendast til vararepresentantane.

Styremøte skal haldast når styreleiaren meiner det er naudsynt, eller når minst to i styret krev det.

***§ 7.3 Stemmereglar***

Styret er vedtaksført når heile styret er lovleg kalla inn og meir enn halvparten av medlemane (inkludert eventuell vararepresentant) er til stades. Vedtak blir avgjort ved alminneleg fleirtal av dei gjevne stemmene. Alle har lik stemmerett, men ved like stemmetal blir saka avgjort av styreleiar si stemme.

Medlemer i styret må ikkje vera med i handsaminga eller avgjerda av spørsmål som denne har ei personleg eller økonomisk særinteresse i.

***§ 7.4 Styret sine oppgåver og mynde***

Styret skal leia drifta av veglaget i samsvar med vedtektene og vedtak i årsmøte. Styret skal mellom anna:

(1) Føra tilsyn med vegen, stikkrenner, veggrøfter, vegarbeid m.m.

(2) Syta for vedlikehald og utbetring i samsvar med vedteken tiltaksplan

(3) Innhenta og godta anbod om tiltak på vegen eller vinterdrift

(4) Ved tiltak som inneber utviding av vegområdet eller rydding av vegetasjon utanfor vegområdet*,* skal styret varsla grunneigar om det planlagde tiltaket minst to månader før anleggsstart. Styret skal innhenta grunneigar sitt samtykke til tiltaket og avtala ev. erstatning for inngrepet

(5) Syta for naudsynt skilting langs vegen og godkjenne andre si skilting langs vegen

(6) Førebyggja skade på vegen ved å setje i gang arbeid og/eller regulere køyring – jf. § 16.3

(7) Syta for utbetring etter skade på vegen, mellom anna avgjera kostnadsansvar ved påført skade, jf. § 16.1 andre avsnitt. Skadevaldar skal varslast før avgjerd om kostnadsansvar

(8) Førebyggja og handtera naturskade. Styret kan setja i verk naudsynte tiltak for å førebyggja naturskade. Oppstår det naturskade som kan gje erstatning frå Statens naturskadeordning, må styret dokumentera skaden før utbetring og søkje om erstatning i tide

(9) Syta for innkrevjing av utlikningar, vegavgifter og eingongsvederlag. Om ikkje fakturert beløp vert betalt ved forfall, kan det påleggjast rente etter forseinkingsesrentelova frå forfall til betaling skjer. Styret kan setje i verk tvangsinndriving av skuldige beløp

(10) Kalla inn og arrangera årsmøte, leggje fram årsmelding og revidert rekneskap

(11) Vurdera og fremja saker som må handsamast i årsmøtet. Fremja forslag til årsmøtet om utlikningar, vegavgifter, eingongsvederlag og tiltaksplan med budsjett

(12) Syta for ordna rekneskapsføring og revisjon

(13) Føra protokoll frå styremøte. Alle som deltek i styremøte skal skriva under protokollen frå møta. Alle medeigarane har rett til innsyn i protokollen

(14) Senda ut kopi av årsmelding og protokoll frå årsmøtet til medeigarane

(15) Gje naudsynt informasjon til andre brukarar av vegen

(16) Teikna forsikring for vegen

(17) Melde inn veglaget i aktuelle offentlege register (for eksempel Einingsregisteret og momsregisteret)

(18) Avgjera spørsmål frå personar, foreiningar o.l. om bruk av vegen.

**§ 8. MINDRETALSVERN**

Vedtak i årsmøtet og av styret må ikkje strida mot vedtektene, medføra ein fordel for fleirtalet til urimeleg skade for mindretalet, eller medføra urimeleg kostnad for nokon medeigar.

**§ 9. SIGNATURRETT**

Styreleiaren og eit styremedlem i fellesskap har signaturrett.

**§ 10. REKNESKAP**

Rekneskapsåret følgjer kalenderåret. Rekneskapet for føregåande år skal vera avslutta innan 10. februar.

**§ 11. VALNEMND**

Årsmøtet vel to personar som utgjer valnemnda. Valnemnda skal koma med forslag til styreleiar, medlemer i styret, vararepresentantar til styret, medlemer i valnemnda og revisor.

Innstilling til val, skal gjerast kjent for styret innan 1. mars.

**§ 12. INNTEKTER**

Innbetalte utlikningar, vegavgifter og eingongsvederlag, jf. §§ 13, 14 og 15, er felles inntekter for veglaget.

Overskot skal brukast til drifta av veglaget, og kan som hovudregel ikkje utdelast som utbytte.

**§ 13. KOSTNADER**

Kostnader som ikkje blir dekka av vegavgifter og andre inntekter, skal utliknast på medeigarane. Slik utlikning kan innkrevjast på førehand for naudsynt dekking av kostnader til normal drift og/eller på grunnlag av budsjett for konkrete utbetringstiltak.

Kostnader med vedlikehald og utbetringar skal utliknast etter andelane i § 5.1.

For større tiltak som omlegging av vegen og standardheving, skal det vurderast om nokon medeigar blir pålagt ein urimeleg kostnad ved utlikning etter andelane. Alternativet er i så fall at kostnadene skal fordelast særskilt etter nytta med tiltaket.

Kostnader med vinterdrift skal utliknast etter fordelinga i kolonne B (fordeling vinterdrift) i § 5.1.

**§ 14. VEGAVGIFTER**

***§ 14.1 Bomavgift eller sesongavgift/årsavgift***

Bomavgift er avgift ved enkeltpassering i bom. Bomavgift må godkjennast av kommunen, jf. vegloven § 56.

Veglaget kan tilby sesongavgifter eller årsavgift i staden for bomavgift. Betalt sesongavgift eller årsavgift gir fritak frå å betala bomavgift i den perioden avgifta gjeld.

***§ 14.2 Særleg avgift***

Årsmøtet kan avgjera, eller det kan avtalast med styret, at medeigar eller annan brukar skal betala ei særleg avgift ved tidsavgrensa og monaleg meirbruk av vegen.

**§ 15. EINGONGSVEDERLAG FOR MEDEIGARSKAP**

Årsmøtet avgjer om det skal krevjast eingongsvederlag for nytt medeigarskap, jf. § 5.2. Årsmøtet fastset eingongsvederlaget.

Betalt eingongsvederlag gjev medeigarskap i vegen.

Ved frådeling av eigedom, skal eingongsvederlaget betalast av medeigaren som deler frå eigedom.

Ved innvilga søknad om nytt medeigarskap, skal eingongsvederlaget betalast av søkaren.

**§ 16. BRUK AV VEGEN**

***§ 16.1 Generelt om bruk av vegen***

Ferdsel må skje slik at det ikkje skadar vegen eller er til urimeleg ulempe for andre sin bruk av vegen.

Den som påfører vegen skade, og då særleg ved brot på regulering av bruken etter § 16.3, kan av styret gjerast ansvarleg for kostnaden med å utbetra skaden etter § 7.4 (7).

Det skal ikkje leggjast hindringar på vegområdet. Parkering skal ikkje skje på vegområdet, med unnatak for tilrettelagde parkeringsplassar.

Ved tiltak som medfører avfall eller liknande på vegområdet, skal den ansvarlege syta for opprydding.

***§ 16.2 Utvida bruk av vegen***

Ved varig og monaleg utvida bruk frå medeigar, kan årsmøtet fastsetja vilkår for denne utvida bruken eller det kan avtalast utføring eller dekking av kostnader med naudsynte tiltak på vegen dersom denne ikkje har ein standard for å tola ein slik utvida bruk. I slike tilfelle kan også andel for medeigar endrast, jf. § 5.2.

***§ 16.3 Regulering av bruk***

Årsmøtet kan fatta vedtak om faste årlege restriksjonar for køyring i periodar det er risiko for at vegen kan bli skada. Det kan overlatast til styret å fastsetja nærmare datoar for start og slutt på periodar med slike faste årlege restriksjonar.

Styret kan i tillegg regulere bruk når det er naudsynt på grunn av særlege tilhøve som kan medføre skade på vegen.

***§ 16.4 Særleg om vinterbruk- og drift***

Dersom fleirtalet i veglaget ikkje ynskjer vinteropen (brøyta) veg, skal likevel eit mindretal ha rett til å brøyta vegen for eigen rekning. Føresegna gjeld også der fleirtalet ikkje ynskjer deler av vegen brøyta og/eller for deler av sesongen. Mindretalet er ansvarleg for kostnadene med å utbetra eventuell skade på vegen som følgje av at vegen vert brøyta. Mindretalet må avtala fordeling av kostnadsansvaret.

Ynskjer ikkje veglaget å administrera denne vinterdrifta, kan mindretalet gjera det.

Dei som ikkje tek del i kostnaden med brøyting, og eventuell utbetring av vegen som følgje av brøyting, har ikkje rett til å bruke brøyta veg.

**§ 17. VEDTEKTSENDRING**

Vedtektsendring krev minst 2/3 fleirtal av dei gjevne stemmene. Stemmeretten er i samsvar med andelane i § 5.1.

§ 2 (føremål), § 3 (ansvar) og § 17 (vedtektsendring) kan ikkje endrast.

Unnatak frå kravet om 2/3 fleirtal:

* Endring av namn ved eigarskifte for eigedom i § 5.1, er ikkje vedtektsendring.
* Opptak av ny medeigar vert avgjort ved alminneleg fleirtal, jf. § 5.2